[{"text_idx": "#000001", "text": "Ar drywydd atgofion...ein hanes oll mewn hen luniau"}, {"text_idx": "#000002", "text": "Llais yr Eos yng Nglyn Ceiriog, bwyell hynafol a gafodd ei ffeindio mewn cae ger Llanuwchllyn \u2013 a chystadleuaeth Ble Mae\u2019r Bel o\u2019r 50au! \u2013 maen nhw i gyd i\u2019w gweld ar y dudalen hen luniau yn rhifyn Chwefror Y Cymro."}, {"text_idx": "#000003", "text": "\u2018Llais yr Eos yng Nglyn Ceiriog. Diolch i w\u0302r lleol, lwyddodd i wneud recordiad ohoni cyn iddi ddiflannu o\u2019r cylch \u2019 Y Cymro \u2013 Mehefin 4 1954"}, {"text_idx": "#000004", "text": "Meddai hanes y llun cyntaf yn o\u0302l yn 1954 am yr Eos: \u2018Fe\u2019i clywyd gyntaf yn canu o unarddeg y nos hyd bedwar y bore gan w\u0302r oedd yn methu a\u0302 chysgu yn dda oherwydd poenau arthritis. Deuai pobl o bell ac agos i wrando arni, ac ambell noson byddai dau neu dri chant o bobl yn disgwyl clywed ei nodau pe\u0302r. Diolch i w\u0302r lleol, lwyddodd i wneud recordiad ohoni (gweler y llun ar y chwith) cyn iddi ddiflannu o\u2019r cylch.\u2019"}, {"text_idx": "#000005", "text": "Am yr ail lun (islaw) \u2013 dywedodd Y Cymro yn 1957: \u2018Y Fwyell Bres. Daeth Mr Gwyn Davies, Bodiwan, Bala ar draws bwyell bres wrth aredig un o feysydd ei fferm yng Nghynllwyd, Llanuwchllyn, \u2013 sylwodd hefyd fod pridd o\u2019i chwmpas yn dywyllach na phridd naturiol y cae, ac awgryma\u2019r llosgi iddo fod y fwyell yn perthyn i oed ganol y pres, sef tua 1,500 o flynyddoedd Cyn Crist. Rhoed ei benthyg i Mr Ifor Owen, Ysgolfeistr Llanuwchllyn i roddi gwers i\u2019r plant ar hanes lleol\u2019"}, {"text_idx": "#000007", "text": "Ac yn y 50au roedd bri mawr ar y gystadleuaeth \u2018Ble Mae\u2019r Be\u0302l?\u2019 gyda llawer o\u2019r darllenwyr yn prynu cymaint a\u0302 phedwar copi o\u2019r Cymro bob wythnos er mwyn cael y ffurflenni cais ychwanegol i godi\u2019r siawns o ennill. Mae\u2019r llun yma islaw o ge\u0302m Wrecsam yn erbyn Scunthorpe."}, {"text_idx": "#000010", "text": "Oes gennych chi lun o\u2019r gorffennol a\u0302 stori iddo, yn llechu mewn cwpwrdd? Os oes, beth am ei anfon aton ni. Gallwch e-bostio eich llun \u2013 gyda chymaint a\u0302 wyddoch amdano \u2013 i gwyb@ycymro.cymru"}, {"text_idx": "#000011", "text": "Mae rhifyn diweddaraf Y Cymro ar gael i\u2019w brynu yn siopau WH Smith, Co-op, Tesco a nifer fawr o siopau\u2019r stryd fawr ar draws Cymru yn ogystal a\u0302 nifer o garejis. Neu tanysgrifiwch i gael Y Cymro drwy\u2019r post neu ar gyfer fersiwn PDF digidol drwy ebost, drwy gysylltu gyda gwyb@ycymro.cymru. Rydym hefyd ar gael i ddarllen ar-lein ar safle PressReader."}, {"text_idx": "#000012", "text": "Cyhoeddir gan Cyfryngau Cymru Cyf."}, {"text_idx": "#000013", "text": "Nid yw'r farn a amlygir yn erthyglau unigol y cyhoeddiad hwn o angenrheidrwydd yn cynrychioli barn y cyhoeddwyr"}]